**БГК імя́ Мяшко́ва** — беларускі гандбольны клуб з Брэста, 12-разовы чэмпіён і 11-разовы ўладальнік Кубка Беларусі. Удзельнічае ў нацыянальным чэмпіянаце і міжнародных SEHA-лізе і Лізе чэмпіёнаў.

Гульні праводзіць у залы ўніверсальнага спартыўнага комплексу «Вікторыя» ўмяшчальнасцю 3740 пасадачных месцаў.

Гісторыя
--------

Клуб створаны з ініцыятывы сыноў Анатоля Пятровіча Мяшкова, брэсцкага гандбольнага трэнера і энтузіяста, і атрымаў яго імя.

У дэбютным для сябе сезоне беларускага чэмпіянату брэсцкі клуб адразу склаў канкурэнцыю сталічным фаварытам СКА і «РЦАП-Аркатрон», фінішаваўшы на першым этапе на другім месцы з адставаннем 1 ачко ад «Аркатрона» і стаўшы лідарам у пяцёрцы наймацнейшых на другім этапе. У фінале плэй-оф БГК саступіў «Аркатрону» толькі ў трэцім, дадатковым матчы. У фінале Кубка Беларусі мацнейшым таксама апынуўся «Аркатрон». Капітан брэсцкай каманды Уладзімір Галушка быў прызнаны найлепшым іграком чэмпіянату.

Па выніках сезону клуб змяніў трэнера і значна ўзмацніў склад украінскімі легіянерамі і беларускімі ігракамі, якія вярнуліся з замежжа. У сезоне 2003/04 БГК перамог ва ўсіх гульнях, акрамя адной, і стаў чэмпіёнам з 20-ачковым адрывам ад другога месца, а таксама заваяваў Кубак Беларусі. Найлепшым брамнікам чэмпіянату стаў Мікалай Гальмак, найлепшым абаронцам — Максім Няхайчык, найлепшым іграком задняй лініі — Уладзімір Галушка. Як віцэ-чэмпіён клуб таксама выступаў у Кубку ЕГФ, дзе дайшоў да 1/8 фіналу.

У наступным сезоне чэмпіянату БГК імя Мяшкова перамог ва ўсіх без выключэння гульнях; як і ў папярэднім сезоне, трэці этап не спатрэбіўся, паколькі адрыў ад другога месца склаў 14 ачкоў. У Кубку Беларусі клуб таксама не меў канкурэнтаў, перамогшы ва ўсіх трох гульнях. Мікалай Зянько стаў найлепшым брамнікам чэмпіянату, Максім Няхайчык — абаронцам, Міхаіл Усачоў — іграком задняй лініі. У гэтым сезоне брэсцкі клуб дэбютаваў у Лізе чэмпіёнаў, дзе ў групавым этапе з адной перамогай фінішаваў на апошнім месцы пасля расійскага клуба «Чэхаўскія Мядзведзі», дацкага «Гудмэ» і славенскага «Гарэнье».

У чэмпіянаце Беларусі 2005/06 БГК ізноў стаў найлепшым, саступіўшы толькі ў адной гульні з 23, а ў Кубку Беларусі саступіў мінскаму СКА. Упершыню ў беларускім чэмпіянаце ўзяў удзел і фарм-клуб БГК, складзены пераважна з брэсцкіх выхаванцаў. У Лізе чэмпіёнаў БГК зноў перамог аднойчы і скончыў групавы раўнд на апошнім месцы пасля нямецкага клуба «Кіль», дацкага «Кольдынга» і польскай «Віслы».

XV чэмпіянат Беларусі прайшоў без інтрыгі: брастчане перамаглі ва ўсіх 28 матчах. Да таго ж фарм-клуб «ЦАР-БГК» заваяваў бронзавыя медалі. Абодва клубы ўзялі ўдзел і ў фінальнай частцы розыгрышу Кубку Беларусі, дзе занялі адпаведна 1-е і 3-е месцы. Ігракі фарм-клуба Алег Рагозін і Канстанцін Курыленка сталі найлепшымі бамбардзірамі чэмпіянату (233 і 181 мяч адпаведна). У групавым этапе Лігі чэмпіёнаў гэтым разам БГК саступіў ва ўсіх матчах іспанскаму «Сьюдад Рэалу», венгерскаму «Піку» і швейцарскаму «Кадэтэну». Дэбют у Балтыйскай лізе прынёс камандзе 2-е месца пасля рыжскага АСК  (славацк.) (бел..

Сезон 2007/08 клуб пачаў адразу з другога этапу і з новым трэнерам, былым іграком Юрыем Карпуком. Атрымаўшы ў 20 матчах 19 перамог, БГК стаў чэмпіёнам Беларусі пяты раз запар, а таксама чацверты раз заваяваў Кубак. У групе H Лігі чэмпіёнаў брастчане з адной перамогай фінішавалі на апошнім месцы пасля венгерскага клуба «Пік», славенскага «Гарэнье» і баснійскай «Босны».

БГК у матчы Лігі чэмпіёнаў (2014)
З наступнага года чэмпіянат Беларусі папоўніўся наваком — мінскім «Дынама», які адразу ж стаў чэмпіёнам. БГК фінішаваў на другім месцы. А вось у фінале Кубка брэсцкі клуб узяў рэванш над маладым супернікам, які ў наступных гадах стане яго асноўным канкурэнтам на ўнутранай арэне. Адным з найлепшых ігракоў чэмпіянату стаў левы паўсярэдні Канстанцін Курыленка. У гэтым сезоне БГК не здолеў прабіцца ў групавы этап ЛЧ, двойчы згуляўшы ўнічыю з літоўскім «Гранітасам» і саступіўшы па колькасці закінутых мячоў у гасцях. Пасля гэтага брастчане трапілі ў Кубак ЕГФ, дзе ў 1/16 фіналу саступілі па суме двух матчаў астраханскай «Зары Каспія». У Балтыйскай лізе групавы этап брастчане скончылі на другім месцы, але ў паўфінале саступілі эстонскім «Чокеліт Бойз»[et] і ў выніку занялі 3-е месца.

Першы этап чэмпіянату 2009/10 БГК скончыў на першым месцы з адным паражэннем у 16 гульнях, але на другім двойчы саступіў «дынамаўцам» і заваяваў срэбныя медалі. У фінале Кубка Беларусі па суме двух матчаў БГК таксама саступіў мінскаму клубу. У гэтым сезоне клуб дэбютаваў у еўрапейскім Кубку кубкаў, дзе ў першым раўндзе прайграў дацкаму «Хольстэбро» (дат.).

Сезон 2010/11 брастчане пачалі з новым трэнерам літоўцам Гінтарасам Савукінасам. У групавым турніры БГК фінішаваў другім, аднак суперфінальная серыя не праводзілася, паколькі разрыў ад «Дынама» склаў 8 ачкоў пры рэгламентаваных трох. У фінальнай стадыі розыгрышу Кубка Беларусі («фінал чатырох») БГК абыграў мінскае «Дынама», а пасля без цяжкасцей разабраўся з магілёўскім «Машэкам». Найлепшымі ігракамі чэмпіянату былі прызнаны Віталь Чарапенька (брамнік), Раман Колеснеў (левы крайні), Юрый Грамыка (лінейны). У другім раўндзе Кубка ЕГФ мяшкоўцы саступіў македонскаму «Металургу»».

У чэмпіянаце Беларусі 2011/12 брастчане чацверты раз запар сталі другімі, а ў «фінале чатырох» Кубка зноў абыгралі «Дынама», і саступілі СКА. Еўрапейскі сезон стаў адным з самых паспяховых у гісторыі клуба: у апошнім розыгрышы Кубка ўладальнікаў кубкаў БГК дайшоў да ¼ фіналу, дзе саступіў іспанскаму «Арагону».

У сезоне 2012/13 упершыню ў гісторыю клуба БГК апусціўся ў выніковай табліцы чэмпіянату ніжэй за 2-е месца, заваяваўшы бронзавыя медалі. Цягам сезону ў клубе з'явіўся новы трэнер — Міглюс Астраўскас, але ў сярэдзіне сакавіка ён быў адстаўлены. У фінале Кубка Беларусі брастчане саступілі адзін мяч мінскаму «Дынама». У Кубку ЕГФ клуб прайшоў два раўнды і на апошняй перадгрупавой стадыі саступіў нямецкаму «Фрыш Аўф Гепінгену». У дэбютным сезоне SEHA Лігі БГК стаў пераможцам рэгулярнага чэмпіянату, а ў фінале чатырох заняў чацвёртае месца.

У сезоне 2013/14 гадоў БГК імя Мяшкова, ачолены новым трэнерам Жэлька Бабічам, пасля пяцігадовага перапынку вярнуў сабе тытул чэмпіёна Беларусі. Здарылася гэта пасля расфарміравання з-за фінансавых цяжкасцей наймацнейшага беларускага клуба «Дынама», які і ў гэтым сезоне лідыраваў на першым этапе са 100%-ым вынікам. Узмацніўшыся яго былымі ігракамі Дзянісам Рутэнкам, Максімам Бабічавым і Дзмітрыем Нікуленкавым, а таксама яшчэ адным лідарам беларускай зборнай Сяргеем Шыловічам, брэсцкі клуб, стаўшы базавым клубам зборнай, на другім этапе саступіў толькі ў адным матчы і ў фінальнай серыі адолеў СКА. Брастчане перамаглі і ў Кубку Беларусі. У Кубку ЕГФ клуб дайшоў да 3-га кваліфікацыйнага раўнда і саступіў там берлінскаму «Фюксэ», будучаму бронзаваму прызёру. Клуб таксама стаў срэбраным прызёрам SEHA Лігі.

У сезоне 2014/15 гадоў БГК імя Мяшкова ў восьмы раз здабыў Кубак Беларусі, а ў фінальнай серыі чэмпіянату да дзвюх перамог адолеў у трох матчах мінскі СКА. Трэцяя фінальная гульня стала для трэнера Жэлька Бабіча 100-й у складзе брастчан, але пасля гэтага чэмпіянату яго на пасадзе замяніў украінец Сяргей Бябешка. Найлепшым лінейным чэмпіянату стаў Максім Бабічаў, найлепшым правым паўсярэднім — Сяргей Шыловіч. У Лізе чэмпіёнаў БГК прабіўся праз кваліфікацыю ў групавы турнір, выступ у якім стаў найбольш паспяховым у гісторыі клуба: пятае месца з шасцю пунктамі пасля «Кіля», ПСЖ, «Краацыі» і «Лагронья». Брастчане зноў сталі срэбранымі прызёрамі SEHA Лігі, саступіўшы дэбютанту турніру — венгерскаму «Веспрэму».

Дасягненні
----------

### Нацыянальныя

* **Чэмпіянат Беларусі:**
	+ 01Чэмпіён **Чэмпіён (13)**: 2003/2004, 2004/2005, 2005/2006, 2006/2007, 2007/2008, 2013/2014, 2014/2015, 2015/2016, 2016/2017, 2017/2018, 2018/2019, 2019/2020, 2020/2021
	+ 02Сярэбраны прызёр Срэбраны прызёр (5): 2002/2003, 2008/2009, 2009/2010, 2010/2011, 2011/2012
	+ 03Бронзавы прызёр Бронзавы прызёр (1): 2012/2013
* **Кубак Беларусі:**
	+ 01Чэмпіён **Уладальнік (13)**: 2004, 2005, 2007, 2008, 2009, 2011, 2014, 2015, 2016, 2017, 2018, 2020, 2021
	+ 02Сярэбраны прызёр Фіналіст (6): 2003, 2006, 2010, 2012, 2013, 2019

### Міжнародныя

* **SEHA-ліга:**
	+ 02Сярэбраны прызёр Срэбраны прызёр (2): 2014, 2015
	+ 03Бронзавы прызёр Бронзавы прызёр (2): 2017, 2019, 2020

* **Балтыйская ліга:**
	+ 02Сярэбраны прызёр Срэбраны прызёр (2): 2007, 2008
	+ 03Бронзавы прызёр Бронзавы прызёр (1): 2009

Статыстыка выступленняў
-----------------------

| Сезон | Ліга | Чэмпіянат | Кубак | Заўвагі |
| --- | --- | --- | --- | --- |
| 2002/03 | Вышэйшая ліга | **2** | - |  |
| 2003/04 | Вышэйшая ліга | Чэмпіён | Фіналіст |  |
| 2004/05 | Вышэйшая ліга | Чэмпіён | Уладальнік |  |
| 2005/06 | Вышэйшая ліга | Чэмпіён | Уладальнік |  |
| 2006/07 | Вышэйшая ліга | Чэмпіён | Фіналіст |  |
| 2007/08 | Вышэйшая ліга | Чэмпіён | Уладальнік |  |
| 2008/09 | Вышэйшая ліга | **2** | Уладальнік |  |
| 2009/10 | Вышэйшая ліга | **2** | Уладальнік |  |
| 2010/11 | Вышэйшая ліга | **2** | Фіналіст |  |
| 2011/12 | Вышэйшая ліга | **2** | Уладальнік |  |
| 2012/13 | Вышэйшая ліга | 3 | Фіналіст |  |
| 2013/14 | Вышэйшая ліга | Чэмпіён | Фіналіст |  |
| 2014/15 | Вышэйшая ліга | Чэмпіён | Уладальнік |  |
| 2015/16 | Вышэйшая ліга | Чэмпіён | Уладальнік |  |
| 2016/17 | Вышэйшая ліга | Чэмпіён | Уладальнік |  |
| 2017/18 | Вышэйшая ліга | Чэмпіён | Уладальнік |  |
| 2018/19 | Вышэйшая ліга | Чэмпіён | Уладальнік |  |
| 2019/20 | Вышэйшая ліга | Чэмпіён | Фіналіст |  |
| 2020/21 | Вышэйшая ліга | Чэмпіён | Уладальнік |  |

Галоўныя трэнеры
----------------

* Міглюс Астраўскас
* Жэлька Бабіч
* Сяргей Васільевіч Бябешка (2015—2018)
* Рауль Алонса (2019–2021)

Зноскі
------

1. ↑  Арена (руск.)(недаступная спасылка). *Клуб*.  БГК імя Мяшкова (8 верасня 2014). Архівавана з першакрыніцы 5 сакавіка 2016. Праверана 19 снежня 2015.
2. ↑  БГК им. А.П. Мешкова (руск.)(недаступная спасылка). *Команда*.  БГК імя Мяшкова (8 верасня 2014). Архівавана з першакрыніцы 5 сакавіка 2016. Праверана 19 снежня 2015.
3. ↑  История (руск.)(недаступная спасылка).  БГК імя Мяшкова (6 верасня 2013). Архівавана з першакрыніцы 3 сакавіка 2016. Праверана 19 снежня 2015.
4. ↑  2002—2003 (руск.)(недаступная спасылка). *История*.  БГК імя Мяшкова (8 верасня 2014). Архівавана з першакрыніцы 5 сакавіка 2016. Праверана 19 снежня 2015.
5. ↑  2003—2004 (руск.)(недаступная спасылка). *История*.  БГК імя Мяшкова (8 верасня 2014). Архівавана з першакрыніцы 14 жніўня 2014. Праверана 19 снежня 2015.
6. ↑  2004—2005 (руск.)(недаступная спасылка). *История*.  БГК імя Мяшкова (8 верасня 2014). Архівавана з першакрыніцы 5 сакавіка 2016. Праверана 19 снежня 2015.
7. ↑  ранейшае прозвішча — Гальмак
8. ↑  EHF Champions League 2004/05. Group matches (англ.). *Velux EHF Champions League*.  EHF. Праверана 8 верасня 2014.
9. ↑  2005—2006 (руск.)(недаступная спасылка). *История*.  БГК імя Мяшкова (8 верасня 2014). Архівавана з першакрыніцы 5 сакавіка 2016. Праверана 19 снежня 2015.
10. ↑  EHF Champions League 2005/06. Group matches (англ.). *Velux EHF Champions League*.  EHF. Праверана 8 верасня 2014.
11. 1 2  2006—2007 (руск.)(недаступная спасылка). *История*.  БГК імя Мяшкова (8 верасня 2014). Архівавана з першакрыніцы 14 жніўня 2014. Праверана 19 снежня 2015.
12. ↑  EHF Champions League 2006/07. Group matches (англ.). *Velux EHF Champions League*.  EHF. Праверана 8 верасня 2014.
13. ↑  2007—2008 (руск.)(недаступная спасылка). *История*.  БГК імя Мяшкова (8 верасня 2014). Архівавана з першакрыніцы 5 сакавіка 2016. Праверана 19 снежня 2015.
14. ↑  EHF Champions League 2007/08. Group matches (англ.). *Velux EHF Champions League*.  EHF. Праверана 8 верасня 2014.
15. 1 2  2008—2009 (руск.)(недаступная спасылка). *История*.  БГК імя Мяшкова (8 верасня 2014). Архівавана з першакрыніцы 5 сакавіка 2016. Праверана 19 снежня 2015.
16. ↑  EHF Champions League 2007/08. Qualification round 1 (англ.). *Velux EHF Champions League*.  EHF. Праверана 8 верасня 2014.
17. ↑  2008/09 Men’s EHF Cup. Round 3 (англ.)(недаступная спасылка).  EHF. Архівавана з першакрыніцы 27 кастрычніка 2014. Праверана 8 верасня 2014.
18. ↑  2009—2010 (руск.)(недаступная спасылка). *История*.  БГК імя Мяшкова (8 верасня 2014). Архівавана з першакрыніцы 14 жніўня 2014. Праверана 19 снежня 2015.
19. ↑  2009/10 Men’s Cup Winners’ Cup. Round 3 (англ.)(недаступная спасылка).  EHF. Архівавана з першакрыніцы 3 студзеня 2016. Праверана 8 верасня 2014.
20. ↑  2010—2011 (руск.)(недаступная спасылка). *История*.  БГК імя Мяшкова (8 верасня 2014). Архівавана з першакрыніцы 5 сакавіка 2016. Праверана 19 снежня 2015.
21. ↑  2010/11 Men’s EHF Cup. Round 2 (англ.)(недаступная спасылка).  EHF. Архівавана з першакрыніцы 11 сакавіка 2014. Праверана 8 верасня 2014.
22. ↑  2011—2012 (руск.)(недаступная спасылка). *История*.  БГК імя Мяшкова (8 верасня 2014). Архівавана з першакрыніцы 14 жніўня 2014. Праверана 19 снежня 2015.
23. ↑  У наступным годзе турнір быў аб'яднаны з Кубкам ЕГФ.
24. ↑  EHF European Cup 2011/12 — Legs Overview (англ.). *European Cup*.  EHF. Праверана 8 верасня 2014.
25. ↑  EHF European Cup 2011/12 — HC Meshkov Brest — Caja3 BM. Aragon (англ.). *European Cup*.  EHF. Праверана 8 верасня 2014.
26. 1 2  Со следующего сезона БГК возглавит хорват Желько Бабич (руск.). *Спорт*.  Naviny.by (24 красавіка 2013). Праверана 10 кастрычніка 2014.
27. 1 2  2011—2012 (руск.)(недаступная спасылка). *История*.  БГК імя Мяшкова (8 верасня 2014). Архівавана з першакрыніцы 14 жніўня 2014. Праверана 19 снежня 2015.
28. ↑  2012/13 Men’s EHF Cup. Round 3 (англ.)(недаступная спасылка).  EHF. Архівавана з першакрыніцы 2 жніўня 2014. Праверана 8 верасня 2014.
29. ↑  Беларускі гандбол карэктуецца пасля сыходу мінскага «Дынама» **(нявызн.)**.  Беларускі партызан (28 лютага 2014). Праверана 8 верасня 2014.(недаступная спасылка)
30. ↑  17 мгновений сезона (руск.)(недаступная спасылка). *Новости клуба*.  БГК імя Мяшкова (8 верасня 2014). Архівавана з першакрыніцы 3 верасня 2014. Праверана 19 снежня 2015.
31. ↑  Сезон в цифрах. Часть 3. Чемпионат Беларуси (руск.)(недаступная спасылка). *Новости клуба*.  БГК імя Мяшкова (8 верасня 2014). Архівавана з першакрыніцы 5 сакавіка 2016. Праверана 19 снежня 2015.
32. ↑  И кубок — наш! (руск.)(недаступная спасылка). *Турниры — Кубок РБ*.  БГК імя Мяшкова (8 верасня 2014). Архівавана з першакрыніцы 5 сакавіка 2016. Праверана 19 снежня 2015.
33. ↑  EHF European Cup 2013/14 — Rounds — Qualification Round 3 (англ.). *European Cup*.  EHF. Праверана 8 верасня 2014.
34. ↑  Сезон в цифрах. Часть 2: SEHA-лига (руск.)(недаступная спасылка). *Новости клуба*.  БГК імя Мяшкова (8 верасня 2014). Архівавана з першакрыніцы 5 сакавіка 2016. Праверана 19 снежня 2015.
35. 1 2  2014—2015 (руск.)(недаступная спасылка). *История*.  БГК імя Мяшкова (7 верасня 2015). Архівавана з першакрыніцы 5 сакавіка 2016. Праверана 19 снежня 2015.

Спасылкі
--------

* Лагатып Вікісховішча На Вікісховішчы ёсць медыяфайлы па тэме ГК Мяшкоў Брэст
* Афіцыйная старонка (руск.) (англ.)
* Профіль (англ.) на старонцы ЕГФ
* Профіль (англ.) на старонцы SEHA-лігі
* Профіль Архівавана 3 кастрычніка 2014. (англ.) на старонцы Балтыйскай гандбольнай лігі
* ГК Мяшкоў Брэст ў сацыяльнай сетцы «Facebook»

| ⛭ Мяшкоў Брэст |
| --- |
| 
* 1 Пешыч (б) (к)
* 3 Санталаў
* 4 Будэйка
* 8 Паніч
* 9 Шкурынскі
* 12 Мацкевіч (б)
* 14 Юрынок
* 15 Рубянкоў
* 20 Скубэ
* 21 Усік (б)
* 22 Шумак
* 24 Баранаў
* 25 Вяргейчык
* 31 Разгар
* 33 Пачкоўскі
* 34 Абранавіч
* 42 Сельвясюк
* 55 Вайлупаў
* 66 Малус
* 71 Чмель (б)
* 76 Тамашук
* 77 Враньеш
* 98 Сілко
* галоўны трэнер: Рауль Алонса

 |

|  |  |
| --- | --- |
| ⚙️   Фота, відэа і аўдыё | YouTube |